Константин Величков
XX. И рекъл бях…

chitanka.info

И рекъл бях аз: зимата измина,

за мен настават пак тъжовни дни;

на радостта в мен чувството загина:

как може пролетта да ме плени?

О, пролет, що си с мъх зелен обвила

и голата, безплодната скала,

зачух в въздуха птича песен мила

и тя душата ми в празника ти сля!

О, пролет! Светлей горе в небесата,

играй в вълните, шумоли в лесът,

пей с славея, благоухай с цветята!

На всички, кои пъшкат под гнетът

на нуждата жестока, на теглата,

о, пролет, мир, надежда дай в душата!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.